钦定古今图书集成/明伦汇编/闺媛典/第210卷 > 邓𪹓妻杨延娘
## 钦定古今图书集成/明伦汇编/闺媛典/第210卷 > 邓𪹓妻杨延娘

按《沙县志》：杨延娘，邓𪹓妻幼事继母孝，处姊妹咸得
欢心。及长，归邓夫为诸生，勤于学，衣服饮食，遣仆以
时进。容端言确，家众奉为姆师。𪹓病亟，泪雨下，夜露祷，祈以身代。及属纩，欲死者数。时年二十七，孑居无
子，形影相吊，含冰嚼雪，五十馀年，抚侄存祀。年八十
一卒，有司旌之。